钦定古今图书集成/明伦汇编/氏族典/第024卷 > 冯宿
## 钦定古今图书集成/明伦汇编/氏族典/第024卷 > 冯宿

按《唐书冯宿传》：“宿字拱之，婺州东阳人。贞元中，擢进
士第，徐州张建封表掌书记。建封卒，子愔为留后。宿
不乐佐愔，更从浙东贾全观察府。愔憾其去，奏贬泉
州司户参军。召为太常博士，迁都官员外郎。裴度节
度彰义军，表为判官。淮西平，除比部郎中。长庆时，进
知制诰。牛元翼徙节山南东道，为王廷凑所围，以宿”
总留事。还，进中书舍人。出华州刺史，避讳不拜。徙左
散骑常侍，兼集贤殿学士。拜河南尹，历工部、刑部二
侍郎，累封长乐县公，擢东川节度使。卒，年七十，赠吏
部尚书，谥曰懿。